Ciolacu vrea investiții din Emirate pentru modernizarea Aeroportului Otopeni și a căilor ferate
Premierul României, Marcel Ciolacu, a declarat că un parteneriat între București și Abu Dhabi ar avea ca prioritate modernizarea Aeroportului Otopeni, a porturilor și a infrastructurii feroviare, dar și investiții în energia regenerabilă. Declarațiile vin după ce demnitarul a avut întâlniri cu mai mulți reprezentanți ai giganților economici din Emiratele Arabe Unite, unde s-a discutat inclusiv despre crearea unui fond suveran de investiții România-EAU.